राज्यसभा सदस्य स्वामी ने कहा, ‘‘ आर्थिक विकास से वोट नहीं मिलने वाले। (पूर्व प्रधानमंत्री अटल बिहारी) वाजपेयी जी ने अपनी सरकार के प्रचार के लिए ‘इंडिया शाइनिंग’ नारे का इस्तेमाल किया लेकिन वह नाकाम रहे। भाजपा ने अपनी आस्था (हिंदुत्व) और भ्रष्टाचार मुक्त माहौल पर जोर दिया। इसीलिए उसे 2014 में इतनी ज्यादा सीटें मिलीं।’’ स्वामी ने कहा कि सत्ताधारी पार्टी ने मतदाताओं से किए गए वादे निभाने शुरू कर दिए हैं तथा उसे अपना काम पूरा करने के लिए और पांच साल का वक्त देने की जरूरत है। उन्होंने कहा, ‘‘ मैं यह नहीं कहूंगा कि हमने 2014 में जो वादे किए थे, उन्हें हमने पूरा कर दिया है, लेकिन हमने उनका मान रखना शुरू कर दिया है। हमने जो चीजें शुरू की हैं, उन्हें पूरा करने के लिए हमें और पांच साल के वक्त की जरूरत है।’’आगामी 18 जुलाई से शुरू हो रहे संसद के मानसून सत्र से पहले विवादित टिप्पणी करते हुए स्वामी ने कहा कि कुछ नौकरशाह सरकार के अच्छे कामों में ‘‘ पलीता लगा रहे हैं।’’